Document ID: /roh_data/filtered/Billingualer_Corpus_interleaved-de-rm.jsonl.gz/327

This is a text translated from German to Rumantsch Grischun.
Gleichstellungsbüro lanciert Publikationsorgan "IBLICK"

Das kantonale Gleichstellungsbüro blickt in seinem dritten Jahresbericht zurück auf ein arbeitsintensives Jahr und legt die Schwerpunkte für die künftige Tätigkeit fest. Hauptziel aller Bemühungen ist es, die Sensibilität für Gleichstellungsfragen zu fördern.

Der Jahresbericht 1999 umfasst eine Zusammenstellung der verschiedenen Aktivitäten des Gleichstellungsbüros. Die Palette reicht von der Information und Beratungen über die Mitarbeit in der Gesetzgebung bis hin zu Internem. Vor allem wird eine beachtliche Anzahl von verschiedenen Projekten in den Bereichen Politik/öffentliches Leben, Behörden und Verwaltung, Öffentlichkeitsarbeit und Bildungswesen dargestellt. Dass Projekte im Zentrum der Gleichstellungsarbeit stehen, kommt nicht von ungefähr. Nur indem konkrete Fragen vertieft angegangen werden, lassen sich Veränderungen erreichen. Nachhaltigkeit ist auch hier das (moderne) Zauberwort.

Als Beispiel im Bereich Bildungswesen dient die Auseinandersetzung mit der Gleichstellung in Lehrmitteln. Diese ist u.a. geprägt durch folgende Fragen, die auf Veranlassung des Gleichstellungsbüros hin unter Lehrkräften und Lehrmittel-Schaffenden diskutiert und angegangen worden sind: Wie sehen die verwendeten Lehrmittel bezüglich Sprache, Frauen- und Männerrollen sowie Geschlechterstereotypen aus? Was gilt es zu beachten, wenn mit geschlechtergerechten Unterrichtsmaterialien gearbeitet werden soll? Werden diese Punkte beim Erarbeiten von neuen Lehrmitteln in Graubünden beachtet?

Naturgemäss ist ein Jahresbericht kurz und erscheint nur einmal jährlich. Dem Bedürfnis nach zusätzlichen Informationen wird das Gleichstellungsbüro ab sofort mit einem regelmässig erscheinenden Rundbrief entgegenkommen, dem "IBLICK". Zwei bis drei Mal pro Jahr soll vertieft über laufende Projekte, häufige Anfragen und Aktuelles berichtet werden. Interessierte können sich damit ein klareres Bild über die Tätigkeiten des Gleichstellungsbüros machen. Der "IBLICK" will das Gleichstellungsbüro stärker verankern und seine Bekanntheit vergrössern. Damit kommt das Publikationsorgan einer der Grundaufgaben des Büros entgegen: Die Sensibilität für Gleichstellungsfragen gezielt und breit fördern.

Jahresbericht und "IBLICK" können bezogen resp. gratis abonniert werden beim Gleichstellungsbüro, Tel. 081-257 35 70, E-Mail: Sina.Bardill@stagl.gr.ch.

Gremium: Gleichstellungsbüro Graubünden

Quelle: dt Gleichstellungsbüro Graubünden

Data: 31.03.2000

Il biro per dumondas d'egualitad metta ad ir l'organ da publicaziun "IBLICK"

En ses terz rapport annual guarda il biro chantunal per dumondas d'egualitad enavos sin in onn da lavur intensiva e fixescha ils puncts centrals per l'activitad futura. Finamira principala da tut las stentas èsi da promover la sensibilitad per dumondas d'egualitad.

Il rapport annual 1999 cumpiglia in assortiment da las differentas activitads dal biro per dumondas d'egualitad. La paletta tanscha da l'infurmaziun e las cussegliaziuns sur la collavuraziun tar la legislaziun fin tar ils fatgs interns. Oravant tut vegn preschentà in dumber considerabel da projects differents sin ils secturs politica/vita publica, autoritads ed administraziun, lavur da publicitad e dumondas da furmaziun. I n'è betg ina casualitad che projects stattan en il center da la lavur d'egualitad. Midadas pon ins cuntanscher be cun s'occupar intensivamain da dumondas concretas.

Er qua è la persistenza il pled magic (modern).

Sco exempel sin il sectur da furmaziun serva la tematica da l'egualitad en ils meds d'instrucziun. Questa è tranter auter caracterisada tras las sequentas dumondas ch'èn vegnidas discutadas ed iniziadas sin impuls dal biro per dumondas d'egualisaziun tranter las persunas d'instrucziun e las persunas che creeschan meds d'instrucziun: Co sa preschentan ils meds d'instrucziun applitgads puncto lingua, rollas da las dunnas e rollas dals umens sco er puncto stereotips da las schlattainas? Tge han ins d'observar en il mument ch'ins lavura cun materials d'instrucziun confurms a las schlattainas? Vegnan quests puncts resguardads tar l'elavuraziun da novs meds d'instrucziun en il Grischun?

In rapport annual è natiralmain curt e cumpara sulettamain ina giada l'onn. Il biro per dumondas d'egualitad vegn a satisfar il basegn per ulteriuras infurmaziuns a partir d'immediat cun ina circulara che cumpara en intervals regulars e porta il num "IBLICK". Duas fin trais giadas l'onn duai vegnir rapportà davart projects currents, dumondas frequentas ed actualitads. Persunas interessadas pon s'infurmar a moda pli clera davart las activitads dal biro per dumondas d'egualitad. "IBLICK" vul francar pli ferm il biro per dumondas d'egualitad ed il render pli conuschent. Uschia resguarda l'organ da publicaziun ina da las incumbensas fundamentalas dal biro: da promover intenziunadamain ed a basa vasta la sensibilitad per dumondas d'egualitad.

Il rapport annual e la publicaziun "IBLICK" pon ins retrair ubain abunar gratuitamain tar il biro per dumondas d'egualitad, tel. 081-257 35 70, e-mail: Sina.Bardill@stagl.gr.ch.

Gremi: Biro per dumondas d'egualitad dal Grischun

Funtauna: rg Biro per dumondas d'egualitad dal Grischun

Data: 31.03.2000